

ประกาศองค์การบริหารส่วนตำบลทุ่งต่อ

เรื่อง การเปิดเผยข้อมูลงบประมาณขององค์กรปกครองส่วนท้องถิ่น

ตามแผนปฏิบัติการยกระดับค่าคะแนนดัชนีการรับรู้การทุจริต ครั้งที่ 3/2568

-------------------------------

ตามหนังสือกรมส่งเสริมการปกครองท้องถิ่นที่ มท 0808.2/ว 4001 ลงวันที่ 28 กันยายน 2566 เรื่อง การเปิดเผยข้อมูลงบประมาณขององค์กรปกครองส่วนท้องถิ่น ตามแผนปฏิบัติการยกระดับค่าคะแนนดัชนีการรับรู้การทุจริต และอาศัยอำนาจตามความในข้อ 97 แห่งระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 องค์การบริหารส่วนตำบลทุ่งต่อ ขอเผยแพร่ข้อมูลโครงการที่ใช้จ่ายจากเงินสะสมตามแบบเปิดเผยข้อมูลในรูปแบบสกุลไฟล์ word excel ควบคู่กับสกุลไฟล์ PDF ในเว็บไซต์ขององค์กรปกครองส่วนท้องถิ่นภายใน 30 วันนับถัดจากวันที่ได้รับอนุมัติให้ใช้จ่ายเงินสะสม ซึ่งสภาองค์การบริหารส่วนตำบลทุ่งต่อ ในคราวประชุมสภา สมัยสามัญ สมัยที่ 2 ครั้งที่ 1 ประจำปี พ.ศ 2568 เมื่อวันที่ 13 มิถุนายน 2568 ได้อนุมัติให้ใช้จ่ายเงินสะสม ประจำปีงบประมาณ พ.ศ.2568 ครั้งที่ 3 ดังรายละเอียดแนบท้าย จำนวน 4 รายการ รวมเป็นเงินทั้งสิ้น จำนวน 1,711,410.94 บาท (หนึ่งล้านเจ็ดแสน หนึ่งหมื่นหนึ่งพันสี่ร้อยสิบบาทเก้าสิบสี่สตางค์)

เพื่อให้เป็นไปตามระเบียบและหนังสือสั่งการที่เกี่ยวข้อง จึงได้จัดทำการเปิดเผยข้อมูลงบประมาณขององค์กรปกครองส่วนท้องถิ่นตามแผนปฏิบัติการยกระดับค่าคะแนนดัชนีการรับรู้การทุจริตเพื่อให้ประชาชนทราบ

จึงประกาศมาเพื่อทราบโดยทั่วกัน

                              ประกาศ ณ วันที่ 13 มิถุนายน พ.ศ. 2568

( นายสมัคร ตันกุลโรจน์ )

นายกองค์การบริหารส่วนตำบลทุ่งต่อ